ŉ Puik alternatiefFoto: Verskaf Daar is vier rolspelers in die sewesitplek- bakkiegebaseerde sportnutsvoertuig-segment. Dit is Toyota se Fortuner, Ford se Everest, Isuzu se MU-X en Mitsubishi se Pajero Sport. Ek het ŉ voëltjie hoor fluit dat Nissan ook oorweeg om hul Terra hierheen te bring. Die markleier is beslis die Fortuner met die meeste verkope elke maand. Ek het nou tyd met almal deurgebring en elkeen het hul eie sterkpunte. Die Pajero Sport sŉ is die luukshede en Mitsubishi se puik Super Select II-vierwielaandrywingstelsel. Foto: Verskaf Die Pajero Sport se nuwe Exceed-spesifikasievlak bied al die luukshede met ŉ indrukwekkende 8”-raakskerminligtingstelsel met CarPlay en Android Auto. Daar is klimaatbeheer, spoedkontrole, elektries-verstelbare leersitplekke – de lot. Selfs ŉ elektriese kattebakdeur met sensors wat hom oopmaak as jy jou voet onder die buffer swaai met die sleutels in jou sak… slim. Die Pajero Sport word aangedryf deur Mitsubishi se 2.4-viersilinderturbodiesel wat 133 kW en 430 Nm bied. Foto: Verskaf Dit klink dalk nie verstommend nie, maar dié enjin gepaard met Mitsubishi se 8-spoed- outomatiese ratkas werk puik. Verder word daai krag aan al vier wiele gestoot deur Mitsubishi se puik Super Select II 4WD-viertrekstelsel met ŉ agterste ewenaarslot. Die Mitsubishi is selfs lekker lig op brandstof indien mens dit rustig vat. Mitsubishi sê dat hy 8,1 ℓ/100 km kan handhaaf, en ek dink dit is heeltemal billik. Op die pad toer die Pajero Sport heel lekker stil en sterk. Daar is soms windgeraas, maar dit is te verstane met die groot spieëls en hoë bakwerk. Foto: Verskaf Binne word die sewe insittendes veilig gehou met sewe lugsakke, ISOFIX-monteringspunte vir babastoeltjies, ABS, EBD, remhulp, vastrap- en stabiliteitsbeheer. Ons gaan in Desember met die Pajero Sport sleep en probeer om ŉ 4×4-roete iewers naby Naboomspruit op te spoor om die Super Select II op die proef te gaan stel. Tot dán… as jy in die mark is vir ŉ sewesitplek-SNV, kyk gerus na die Pajero Sport. Die reeks lyk só: Die reeks word gedek deur ŉ 3 jaar/100 000 km-waarborg en 5 jaar/90 000 km-diensplan. Die kompetisie lyk só: 6 jaar/90 000 km-diensplan 9-dienste-diensplan 5 jaar/90 000 km-diensplan In dié segment speel voorkeur ŉ groot rol. Die Pajero is ŉ ware winskoop – maar wees versigtig vir sy onderdele ná die waarborgtydperk.